भाईजी भोजपुरिया को सम्मान
भाईजी भोजपुरिया को सम्मान
पटना| मॉरिशस में 29 अक्टूबर से पांच नवंबर तक चले अंतरराष्ट्रीय भोजपुरी महोत्सव में डॉ. बीएन तिवारी उर्फ भाईजी भोजपुरिया को अंतरराष्ट्रीय भोजपुरी सम्मान दिया गया। उन्हें यह सम्मान मॉरिशस के राष्ट्रपति कैलाश पुर्रयाग ने पांच नवंबर को राजधानी पोर्ट लुई में दिया। समारोह में महात्मा गांधी अंतरराष्ट्रीय हिंदी विवि से संबद्ध डॉ. अरुणेश नीरन, लोक गायिका मालिनी अवस्थी, दिल्ली सरकार के मैथिली-भोजपुरी अकादमी के उपाध्यक्ष अजीत दुबे, बनारस हिंदू विवि के भोजपुरी संस्थान के प्रमुख डॉ. सदानंद शाही, सासाराम के भोजपुरी सेवी गुरुचरण सिंह और बनारस के प्रसिद्ध भोजपुरी सेवी डॉ. अशोक कुमार सिंह को भी सम्मानित किया गया। मौके पर मॉरिशस के कला एवं संस्कृति मंत्री मुकेश्वर चुन्नी अौर भोजपुरी स्पीकिंग यूनियन की प्रमुख सरिता बुधु भी मौजूद थे।
bho_Deva bho_Deva bho_Deva